
Здравейте! Моля за съвет и помощ за следния проблем. Майка ми е собственик на гарсониера получена чрез дарение от родителите й преди години. Миналата година почина и баба ми и сега, когато трябваше да се прехвърли апартамента заради данъците, установихме, че в нотариалния акт е записана по-голяма квадратура.  

Трябва да се промени записаната квадратура в нотариалния акт. Реално е по-малка. Изпратиха ни в кадастъра на Варна, но от там ни издадоха една скица-нищо, по нотариалния акт, който представихме т.е. по сгрешения. Специалист от кадастъра ни посъветва и ние отидохме в Община Варна, откъдето получихме Копие от архивен план на блока – схема на етажа на блока и подборен план на апартамента. Оттам занесохме нотариалния акт, копието от архивния план, заповедта от общината отпреди години, с която се отдава този апартамент в собственост на нотариус, който трябваше да направи поправката. Реално грешката е станала още в началото, когато заповедта е подадена в нотариата.  

Но получихме обаждане от нотариуса, който каза, че нямала правно основание да направи тази поправка и да си вземаме документите. Всъщност оставаме без решение на проблема.  

Та въпроса ми е – какво да направим? Кой и как трябва да извърши промяната на сгрешената квадратура в нотариалния акт? Какво се очаква от нас оттук нататък?


 

Нотариален акт – поправка
=========================

 

Здравейте, Златка Балашева, 


за поправка на нотариалния ми акт задължително се съставя нов нотариален акт, който се нарича “акт за поправка на нотариален акт”. Той не може да се използва самостоятелно и важи, само ако е приложен и поправеният нотариален акт.


Самата фактическа поправка може да се извърши от всеки нотариус в района по местонахождение на имота, независимо от това кой точно е издал нотариалния акт. Нотариалният акт за поправка на нотариален акт също трябва да се впише, както първоначалния такъв.


Участници в процедурата по поправяне на нотариален акт са тези лица, които са участвали и при изготвянето на първоначалния.  

Накратко, можете да занесете документите, с които разполагате като архитектурен проект, кадастрална схема и нотариален акт при друг нотариус.


Поздрави,  

адв. Николина Митова  

тел. 0898 303092


